Návrh

Komuniké

Vláda Slovenskej republiky na zasadnutí dňa...................... prerokovala a vzala na vedomie Informáciu z kontroly plnenia úloh z uznesení vlády splatných v II. štvrťroku 2005 v ministerstvách a ostatných ústredných orgánoch štátnej správy.

	Kontrolu vykonal Úrad vlády SR na základe uznesenia vlády SR č. 532/2005 z 6. júla 2005, ktorým bolo schválené Zameranie kontrolnej činnosti Úradu vlády SR na II. polrok 2005. 

	Informácia  z  kontroly obsahuje stav plnenia úloh z uznesení vlády SR splatných                  v  II. štvrťroku 2005 v ministerstvách a ostatných ústredných orgánoch štátnej správy. Z 597 termínovaných úloh splatných v kontrolovanom období bola 1 úloha uznesenia vlády nesplnená      (0,2 %).   Podiel netermínovaných úloh predstavuje 72,8 % zo všetkých úloh. Do návrhov vlády SR viac návrhov netermínovaných úloh ako termínovaných predložili najmä minister pôdohospodárstva, minister školstva a minister zahraničných vecí.
 
	Informácia obsahuje tiež súhrnné výsledky kontroly plnenia úloh z uznesení vlády splatných v  II. štvrťroku 2005 v MK SR, MŠ SR a MP SR, vykonanej Úradom vlády SR. Za hodnotené obdobie sa na znížení podielu predložených netermínovaných úloh do návrhov uznesení vlády pozitívne podieľali opatrenia, prijaté na základe uznesenia vlády č. 20/2005.

	Vláda v prijatom uznesení zmenila termín splnenia úlohy, ktorá bola podľa výsledkov  kontroly nesplnená.